32011D0186
L 080/1
SLUŽBENI LIST EUROPSKE UNIJE
ODLUKA VIJEĆA
od 14. lipnja 2010.
o sklapanju, od strane Europske komisije u ime Europske zajednice za atomsku energiju, Privremenog sporazuma o trgovini i s trgovinom povezanim pitanjima, između Europske zajednice, Europske zajednice za ugljen i čelik i Europske zajednice za atomsku energiju, s jedne strane i Turkmenistana, s druge strane, i razmjeni pisama kojom se mijenja Privremeni sporazum u pogledu vjerodostojnosti jezičnih inačica
(2011/186/Euratom)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
uzimajući u obzir preporuku Komisije,
budući da:
(1)
Do stupanja na snagu Sporazuma o partnerstvu i suradnji o uspostavljanju partnerstva između između Europske zajednice i njezinih država članica, s jedne strane, i Turkmenistana, s druge strane, potpisanim u Bruxellesu 25. svibnja 1998., potrebno je odobriti Privremeni sporazum o trgovini i s trgovinom povezanim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane i Turkmenistana, s druge strane, potpisanog u Bruxellesu 10. studenoga 1999. („Privremeni sporazum”) (1).
(2)
Potrebno je izmijeniti članak 31. Privremenog sporazuma kako bi se uzeli u obzir novi službeni jezici Unije nakon potpisivanja Privremenog sporazuma, razmjenom pisama između Europske zajednice i Turkmenistana kojom se mijenja Privremeni sporazum o trgovini i s trgovinom povezanim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane i Turkmenistana, s druge strane u pogledu vjerodostojnosti jezičnih inačica („razmjena pisama”) (2).
(3)
Potrebno je odobriti sklapanje Privremenog sporazuma od strane Europske komisije, u ime Europske zajednice za atomsku energiju, njegovih priloga, protokola, deklaracija i razmjene pisama,
DONIJELO JE OVU ODLUKU:
Jedini članak
Ovime se odobrava sklapanje, od strane Europske komisije u ime Europske zajednice za atomsku energiju, Privremenog sporazuma o trgovini i s trgovinom povezanim pitanjima, između Europske zajednice, Europske zajednice za ugljen i čelik i Europske zajednice za atomsku energiju, s jedne strane i Turkmenistana, s druge strane, zajedno s njegovim prilozima, protokolima, deklaracijama i razmjeni pisama između Europske zajednice i Turkmenistana o izmjeni Privremenog sporazuma o trgovini i s trgovinom povezanim pitanjima, između Europske zajednice, Europske zajednice za ugljen i čelik i Europske zajednice za atomsku energiju, s jedne strane i Turkmenistana, s druge strane u pogledu vjerodostojnosti jezičnih inačica.
Sastavljeno u Luksemburgu 14. lipnja 2010.